Me üritame siiski veel väljas olla ja randa minna. Ent sama kiiresti, kui me St Kildas trammilt maha tuleme, sinna peale tagasi läheme ja õhukonditsioneeriga ostukeskusesse suuna võtame. Trammid, nagu muugi ühistransport on sel päeval linnas tasuta. Niiviisi heastab omavalitsus kohalikule rahvale sassis liikluse: kuumusega on mitmes kohas liiprid pöördunud kõveraks ning paljud rongiliinid seisavad.